સાબરકાંઠા જિલ્લાના મુખ્ય હાઇવે માર્ગો પર આવેલી હોટલ એન્ડ ગેસ્ટહાઉસોમાં મોટાભાગે કૂટણખાના ચાલતા હોવાની જિલ્લામાં વ્યાપક ચર્ચાઓ થઇ રહી છે. તાજેતરમાં જ પ્રાંતિજ તાલુકાના તાજપુરકૂઇ પાસે આવેલ એક હોટલમાં ગાંધીનગરની પરિણીતા પર અનેકવાર દુષ્કર્મ આચરવાની ઘટના પ્રકાશમાં આવી હતી, જયારે હિંમતનગર નજીકની હાઇવે પરની હોટલો અને ગેસ્ટહાઉસોમાં કોઇ પ્રવાસીઓની અવરજવર દેખાતી નથી પરંતુ બિલાડીના ટોપની જેમ ફૂટી નીકળેલી આવી હોટલો અને ગેસ્ટહાઉસના સંચાલકો મોટાભાગે કૂટણખાનુ ચલાવી જ હોટલો નભાવતા હોવાની આસપાસના રહીશોમાં ચર્ચાઓ સાંભળવા મળે છે.